Diari Oficial de la Generalitat Valenciana


Sumari del DOGV 9911, del 08-08-2024 (2024/8245)

ACORD de 2 d’agost de 2024, del Consell, pel qual s'autoritza una transferència de crèdit entre seccions, del capítol 4 del programa 612F00, Gastos diversos, de la secció Gastos diversos, al capítol 4 del programa 751A00, Ordenació i promoció del turisme, de la Conselleria d'Innovació, Indústria, Comerç i Turisme, per import de 968.000 euros, així com la modificació del pressupost de Turisme Comunitat Valenciana. (Expedient 06.035/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8245

CVE
:   BPRC-Q-3410-9072

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

València és subseu en 2024 de la fase de grups de les finals de la Copa Davis, i estudiat el gran resultat esportiu i econòmic dels últims precedents a València, en 2022 i 2023, de la «Copa Davis», unit a l'impacte favorable per a la societat valenciana, així com a la promoció del sector turístic de la nostra Comunitat i per l'interés públic singular de l'esdeveniment secundat fonamentalment pel gran impacte econòmic i promocional que suposa tant per a la ciutat de València com per al conjunt de la Comunitat Valenciana.

Per això, la Conselleria d'Innovació, Indústria, Comerç i Turisme planteja la necessitat d'incrementar la línia de transferència X0039, «Turisme Comunitat Valenciana-Finançament operacions de l'entitat», del capítol 4 del programa 751A00, Ordenació i promoció del turisme, per import de 968.000 euros, amb la finalitat d'incrementar el pressupost de l'entitat Turisme Comunitat Valenciana pel mateix import, per a la inclusió d'una línia de concessió directa art, 168.1.C en el seu annex de subvencions i transferències corrents per a finançar la firma d'un conveni amb la Federació internacional de Tenis, titulars actuals dels drets d'explotació de la fase de grups de la Copa Davis.

Per al seu finançament es proposa la minoració de disponibilitats existents, pel citat import, de la línia S1573, «Desenrotllament de projectes de marcat interés econòmic i social per a la Comunitat Valenciana», corresponent al programa 612F00, Gastos diversos, del capítol 4 de la secció 20, Gastos diversos, atés que no està afecte a compromisos pendents ni a finançament condicionat.

A este efecte, i en virtut del que es disposa en els articles 21, 23 i 26 de la Llei 8/2023 de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell

ACORDA

*Primer*

Autoritzar una minoració de crèdit en l'aplicació G41132166EO86954 G.612F00.4 per import de 968.000 euros, que implica la minoració de la línia de subvenció S1573, «Desenvolupament de projectes de marcat interés econòmic i social per a la Comunitat Valenciana», en el citat import.

*Segon*

Autoritzar un increment de crèdit en l'aplicació O86008169WC71125 G.751A00.4 per import de 968.000 euros, que permet incrementar la dotació de la línia de transferència X0039, «Turisme Comunitat Valenciana-Finançament operacions de l'entitat», d'acord amb el següent detall:

|  |  |  |  |  |
| --- | --- | --- | --- | --- |
| *Códi* | *Denominació* | *Dotació anterior* | *Modificació* | *Dotació actual* |
| X0039 | Turisme Comunitat Valenciana -Finançament operacions de l'entitat. | 17.490.848 | 968.000 | 62.123.351 |

  

*Tercer*

A conseqüència de l'apartat anterior es modifica el pressupost de l'entitat Turisme Comunitat Valenciana, en els termes detallats a continuació:

1. Incrementar el pressupost d'ingressos, aplicació 092313103FL82702 I.43110 «Transferències corrents de la Conselleria a la qual està adscrit», per import de 968.000 euros.

2. Incrementar el pressupost de gastos en l'aplicació 025000000GE00000.751B00.4 per import de 968.000 euros, que permet la inclusió d'una nova línia de subvenció de concessió directa 1168.1 c), amb les dades descriptives que es detallen a continuació:

|  |  |
| --- | --- |
| Codi: S1685 | Denominació línia: Copa Davis 2024 |
| Import: 968.000 euros | Beneficiaris previstos: ITF LICENSING (UK) LTD |
| Mode de concessió: Concessió directa, art. 168.1.c)  Conveni | Descripció i finalitat: promoció de l'esdeveniment esportiu de la «Copa Davis» a la ciutat de València |
| Publicar dades: Sí | Aportació Generalitat no condicionada: 968.000 euros  Aportació externa: 0,00 euros |

  
  

Ontinyent, 2 d'agost de 2024

Susana Camarero Benítez

Consellera secretària